Rahule jäi ka Tervis Plussi naiskond, kes kollektiivselt kõndimas käis. Erinevalt jooksmisest on kõndimine sotsiaalne üritus. Saad sõpradega aega veeta ning leiad rajalt veel ammuseid  tuttavaid. Meil on Maijooksust osavõtt juba üsna pikaaegne traditsioon ning naistele kohaselt läbitakse distants mõnel aastal joostes või kõndides, mõnel aastal titevankriga kärutades. See kärutamise võimalus on minu arvates eriti tore.  Väga inspireerivad olid õed Luiged, kes said ajavõtuga jooksul 2.. 4., ja 6. koha. Stardipildil on nad kenasti kõrvuti esireas helesinistes riietes. Nende kõrval on muide veel ühed kaksikud.  Mina sain igal juhul spordivõistluse maitse suhu ja tundub, et ma ei  taha jääda ootama oktoobris toimuvat Brüsseli maratoni, vaid pean kindlasti ennast veel enne seda kuhugi kirja panema.